Väčšina spotrebiteľov tento parameter príliš nerieši, no ak sa pri výbere zamýšľate nad tým, či je lepší menší alebo väčší záber, odpoveď má dve strany. Štandardné mopy na podlahu majú záber okolo 32 až 40 cm. V porovnaní s XL variantmi, ktorých záber môže dosahovať 45 až 55 cm. Existujú aj mopy s väčším záberom, no v domácnosti by si len ťažko našli využitie. Ak doma umývate medzi stoličkami, obchádzate viac nábytku alebo ani nemáte veľké množstvo podláh či dlažby, mop so štandardným záberom vám absolútne postačí. Naopak, mop s väčším záberom je určený na rozsiahlejšie plochy, kde nie je nutné toľko manévrovať. Výhodou je pri vytieraní podlahy efektívnejšia práca, keďže jedným záberom zoberie väčšie množstvo nečistôt. Zanedbateľným rozdielom je aj kompaktnosť a skladnosť väčšieho mopu.